Suislepa külanõukogu

Suislepa külanõukogu (1945–1960 Vooru külanõukogu) oli külanõukogu Eesti NSV-s aastatel 1945–1975.Eesti nõukogude entsüklopeedia, nr 7, 1975: 303 

Vooru külanõukogu moodustati 1945 septembris Viljandimaal Suislepa vallas. Külanõukogu keskus asus Uus-Suislepa asunduses.Eesti NSV Ülemnõukogu Presiidiumi 13. septembri 1945 seadlus Viljandi maakonna valdades küla töörahva saadikute nõukogude moodustamise kohta. Eesti NSV Teataja, 1945, 33, 518

Seoses maakondade ja valdade likvideerimise ning maarajoonide moodustamisega arvati Vooru külanõukogu 1950 septembris Tõrva rajooni koosseisu.Eesti NSV Ülemnõukogu Presiidiumi 26. septembri 1950 seadlus "Maarajoonide moodustamise kohta Eesti NSV-s". Eesti NSV Teataja, 1950, 11, 114 

1954 juunis liideti Vooru külanõukoguga likvideeritud Unametsa külanõukogu territoorium. 1954. aasta seisuga tegutsesid Vooru külanõukogu piires kolhoosid "Stalini Tee", "Tee Kommunismile", "Edasi", "Rahu ja Töö", "Võidutee" ja "Koit". Külanõukogu keskus asus Suislepa külas.Eesti NSV Ülemnõukogu Presiidiumi 17. juuni 1954 seadlus "Eesti NSV külanõukogude ühendamisest". Eesti NSV Teataja, 1954, 10, 104

Seoses Tõrva rajooni likvideerimisega liideti Vooru külanõukogu 1959 veebruarist Viljandi rajooniga.Eesti NSV Ülemnõukogu Presiidiumi 24. jaanuari 1959 seadlus Eesti NSV rajoonide reorganiseerimisest. Eesti NSV Teataja, 1959, 6, 38

1960 oktoobrist nimetati Vooru külanõukogu ümber Suislepa külanõukoguks.Eesti NSV Ülemnõukogu Presiidiumi 3. septembri 1960 seadlus "Mõnede Eesti NSV külanõukogude likvideerimise ning mõnede külanõukogude ja rajoonide piiride muutmise kohta". Eesti NSV Ülemnõukogu Teataja, 1960, 29, 83

1975 märtsis Suislepa külanõukogu likvideeriti, selle territoorium liideti Koidu külanõukoguga ning samas nimetati viimane ümber Tarvastu külanõukoguks.Eesti NSV Ülemnõukogu Presiidiumi 19. märtsi 1975 seadlus "Viljandi rajooni Suislepa külanõukogu likvideerimine ja Koidu külanõukogu ümber nimetamine". Eesti NSV Ülemnõukogu ja Valitsuse Teataja, 1975, 11, 89

Viited

Kategooria:Eesti NSV külanõukogud
Kategooria:Tõrva rajoon
Kategooria:Viljandi rajoon